Myanmar

Myanmar (Boros Burma: မြန်မာ, [mjəmà]) toi ko' ii pogulu noilaan sabaagi Burma nopo nga iso pogun id Asia Tenggara. Pogun diti minonimban do ngaran kumaa Myanmar ontok 1989 om ngaran wagu noumboyo do Pertubuhan Bangsa-Bangsa Bersatu. Nung ingkaa, piipiro pogun miagal ko Amerika Syarikat om United Kingdom amu mangakun do kosimbanan ngaran pogun dii tu koduo-duo pogun dii amu kasaga kokomoi kosimbanan dii tu amu goduo-duo pogun di mongumboyo koporintaan junta ii momorinta do Myanmar di nondo. Timpu di baino, ogumu tulun momoguno do ngaran Myanmar mulong pia do piipiro pogun amu asaga do pomorintaan junta id Myanmar.

Myanmar nokoidu mantad pomorintaan United Kingdom ontok 4 Januari 1948 sabaagi "Pisokodungan Burma". Kahapas di nokosimban kumaa Republik Sosialis Kesatuan Burma ontok 4 Januari 1974. Insan po kaagu nokosimban kumaa "Pisokodungan Burma" ontok 23 September 1988. Ontok 18 Jun 1989, Majlis Perlembangan minonimban ngaran kumaa "Kesatuan Myanmar".

 Etimologi 
Ngaran do pogun diti nopo nga nokosiliu sabaagi do iso kobolingkangan pisongkiwalan om pisuaian pomusarahan lolobi po ontok timpuunon ohotusan ko-21 miampai torodok poinlobi kumaa katapatan politik pomogunaan ngaran Myanmar om Burma. Koduo-duo ngaran di nopo nga nintodonon mantad hogot Burma pogulu Mranma toi ko Mramma, ii no tu etnonim montok tinimungan kogumuan etnik Burman, ii nintodonon do etimologi dau amu oilaan. Istila-istila diti nogi nga notumbayaan do nintodonon mantad hogot sanskrit Brahma Desha, 'rana do Brahma'.

Ontok toun 1989, soudor kokuasaan maya poimbantug minonimban do kopodolinan Inggilis montok kogumuan ngaran ii nintodonon mantad timpu kasaladan Burma toi ko' pogulu dau, kosuang nogi ngaran pogun dii sondii: Burma nokosiliu kumaa Myanmar. Kinosimbanan do ngaran dii nopo nga iso isu di kakal po do pogibabarasan. Ogumu tinimungan pambangkang politik om etnik miampai pogun-pogun suai kakal po do momoguna "Burma" tu amu monorimo do kuasa mantad koporintaan soudor. 

Ngaran poimbantug do pogun di nopo nga "Republik Koisaan Myanmar' , ,). Pogun-pogun di amu minanahak do kasagaan minomoguno do ngaran tanaru "Kotinanan Burma" sabaagi ponowoli. Id boros Inggilis, pogun diti nopo nga kosoruan ointutunan sabaagi Burma toi ko' Myanmar. Id boros Burma, kopomolombusan nopo nga tumanud do rigisto' di ginuno ii no tu Bama () toi ko Myamah ().

Dasar poimbantug labus pogun Amerika Syarikat minopotilombus do momoguno ngaran Burma mulong pia do laman web Jabatan Pogun minapatayad pogun di sabaagi Burma (Myanmar). Kotinanan Tinaru-Tinaru Miiso (PBB) minomoguno Myanmar, miagal nogi ASEAN miampai pogun-pogun miagal Australia, Rusia, Jerman, China, India, Bangladesh, Norway, Japan, Switzerland, Kanada om Ukraine. Kogumuan media pomogunan ii mimboros do Inggilis nga momoguno do ngaran Myanmar, kohimpit do BBC, CNN, Al Jazeera, Reuters, and the Australian Broadcasting Corporation (ABC)/Radio Australia. Id boros Sepanyol, Itali Romania om Yunani. Ointutunan Myanmar sabaagi ngaran mantad Burma. Media ii mimboros do Perancis nopo nga maya konsisten momoguno ngaran Birmanie.

Haro agaaga siam kopomolombusan misuusuai montok ngaran Inggilis "Myanmar", om aiso tiso mantad di nokosiliu sabaagi standard. Kopomolombusan miampai duo putul boros ii insaru id komiboros poinlobi British om Amerika,examples of two-syllable pronunciations: , , , or  Komiboros —miagal Collins— om toud suai nogi nga minoporuput do kopomolombusan miampai tolu putul boros.examples of three-syllable pronunciations: , , , , or 

Pinotolinahas di John Wells, ija'an Inggilis montok koduo-duo "Myanmar" om "Burma" minonigas do kopisuaian Inggilis okon-rhotik, hinombo hogot "r" pogulu konsonan toi ko' id tohuri do hogor popokito no do vokal tanaru: [ˈmjænmɑː, ˈbɜːmə]. Mantad di, kopomolombusan putul boros tohuri Myanmar sabaagi [mɑːr] mantad satanga momoboros id UK om kogumuan id Amerika Koibutan totopot nopo nga kopomolombusan tumanud do ija'an ii nasalaan do minamarati kumaa konvensi ija'an okon-rhotik. Mulong pia do ingkaa, kakal po do roiton Burma do [ˈbɜːrmə] mantad momoboros rhotik panangkasabab mantad kaantaban fonotaktik, tu /ɜː/ nopo nga koindalan pogulu no do /r/ id loghat-loghat dii.

 Sukuon